Pau Albarèl

Pau Albarèl, nado en Saint-André-de-Roquelongue (Aude) o 12 de decembro de 1873 e finado en Montpellier o 15 de xullo de 1929, foi un médico e escritor occitano.

Traxectoria
Naceu nunha familia modesta, fillo de Alexandrina Albèrt e de Joan Albarèl, que era ferreiro. Estudou na súa vila natal e ingresou no Seminario Menor de Narbona, onde fixo o bacharelato, e despois estudou Medicina na Universidade de Montpellier. Con 22 anos defendeu a súa tese, sobre a patoloxía do raquitismo, e despois comezou a exercer como médico.

Instalouse en Carcassonne, despois como médico de cabeceira en Nevian, onde casou con Lúcia Agèl o 24 de outubro de 1899. En 1909 estableceuse en Narbona, e fíxose membro da Comisión Arqueolóxica. Ao estoupar a primeira guerra mundial serviu como médico e foi enviado a Salónica.

Comezou a escribir en lingua occitana seguindo a influencia de Aquiles Mir. Usou os pseudónimos de Joan de la Ròca, Balin Balan, Joan de la Pineda, lo Bascalaire, lo Piuletaire e Jirmèn lo Vièlh entre outros. En 1911 fundou a revista La cigala narbonesa. Foi membro da Escola mondina e da Escola audenca. En 1918 converteuse en Maioral de felibrige.

Faleceu logo dunha operación médica.

Obra
 L'esperit tustaire, farça en 2 actes (Tolosa, Bertomieu, 1903)
 Viva lo vin, farcejada en 1 acte, en vèrses narboneses (Tolosa, Bertomieu, 1904)
 Margarideta (comedia en tres actos; Tolosa, Bertomieu, 1905)
 Pastorala (1909)
 Los meses, rondèls (Narbona, 1909)
 Orionda, legenda narbonesa (Narbona, 1913)
 A la qu'espotiguèt Montfòrt (Narbona, 1913)
 Lo pauràs, scèna de vendémia (Narbona, 1913)
 La votz de la pineda (poesía, con prefacio de Valèri Bernard; Narbona, Calhard, 1914)
 Los ulhals de Montlaurés, legenda narbonesa (1921)
 Lo trauc de la fada (1922)
 La femna muda (comedia nun acto, Narbona, Brieu, 1922)
 La taca de familha (Narbona, Brieu, 1922)
 La lenga mairala (comedia nun acto; Narbona, Brieu, 1922)
 L'eiretatge (comedia nun acto; Narbona, Brieu, 1925)
 Pirèna, legenda poëtica (Narbona, Brieu,  1927)
 Las anguialas de la menina (Narbona, Brieu, 1927)
 Lo camin de la crotz (Narbona, Brieu, 1927)

Notas

Véxase tamén
 Bibliografía
 La Cigala narbonesa, num. 138, agosto-outubro de 1929
 La Cigala lengadociana, num. 192
 Revista Lo Gai saber, outono de 1929
 Forièr, J.: A l'entorn del centenari de Pau Albarèl , id num. 376, outubro de 1974

Ligazóns externas
  Sit oficial CIRDÒC
  Biografía de Pau Albarèl (en francés)

Categoría:Escritores de Francia
Categoría:Escritores en lingua occitana
Categoría:Médicos de Francia
Categoría:Nados en 1873
Categoría:Nados no departamento de Aude
Categoría:Finados en 1929
Categoría:Personalidades sen imaxes
Categoría:Alumnos da Universidade de Montpellier